ስለ ማኅበሩ የተሰነዘሩ አስተያየቶች ሲጠቃለሉ “ማኅበረ ቅዱሳን አርቅቀንና አጽድቀን በሰጠናቸው መተዳደሪያ ደንብ የሚመሩ፣ በሞያቸውና በገንዘባቸው ያሳደግናቸው ልጆቻችን ናቸው፤ ይህን የምንነጋርበትን የመናፍቃን ወረራ መረጃ የሠራነው እኮ እኛ አይደለንም፤ እነርሱ ይህን ባይከታተሉ ቤተ ክርስቲያን የመናፍቃን መቀለጃና መጫወቻ ትኾን ነበር፤ ምንድን ነው ሁልጊዜ ነገር እየፈለጉ መጻፍና ማሳደድ? በፖሊቲካና በአስተዳደር ነገር እየተበተቡ መክሰስ? መቼስ ነው የሚቆመው? ማኅበሩን መበተን ቤተ ክርስቲያንን በድጅኖ የማፍረስ ያህል ነው፤” የሚሉ ነበሩ፡፡ ከዚሁ ጋራም በተያያዘ በኀሙሱ ስብሰባ አባ ጳውሎስ ከኀይለ ጊዮርጊስ ጋራ መክረው ለአባ ገሪማ በስልክ በሰጠት መምሪያ በመታገዝ ዕንቍ ባሕርይ በሽፍታ ሥርዐት ከያዘው ሓላፊነት ተነሥቶ መልአከ ጽዮን አባ ኅሩይ መመለስ እንዳለባቸው ጉባኤው ሐሳብ ሰጥቶ ነበር፡፡